Държавен вестник, бр. 109, 2025 г., стр. 69

БРОЙ  109	
Д Ъ Р Ж А В Е Н  В Е С Т Н И К 	
СТР.  69   
1. номера на ТАРГЕТ2-Ценни книжа специ­
ална парична сметка на участника в ТАРГЕТ;
2. номера на емисията на ДЦК, за която 
се прави поръчката, а в случаите по чл. 10, 
ал. 1 – и номера на емисията на ДЦК, които 
се изкупуват обратно чрез замяна по реда 
на чл. 41, ал. 1;
3. номинална стойност на поръчката 
(цифром);
4. цената/доходността, при която участни­
кът желае да придобие ДЦК, изразена като 
процент на 100 единици номинал с два знака 
след десетичната запетая (цифром).
(3) В случай че поръчката се заявява за 
сметка на клиент на първичния дилър, освен 
реквизитите по ал. 2 тя трябва да съдържа 
данни за клиента, за чиято сметка се заявява 
поръчката: за физически лица – трите имена 
и ЕГН; за юридически лица и еднолични 
търговци – фирма, идентификационен код 
по регистър БУЛСТАТ.
(4) В случай че поръчката се заявява за 
сметка на чуждестранно лице, при попълване 
на документи, посочени в приложенията към 
наредбата, се отбелязват следните данни:
1. за чуждестранен гражданин – имената 
според документа за самоличност, вид, серия 
и номер на документа за самоличност, както 
и в коя държава е издаден;
2. за регистрирано в чужбина юридичес­
ко лице – фирма, седалище, номер и дата 
на регистрацията, регистърът, в който са 
вписани, и др.
(5) В несъстезателните поръчки цена или 
доходност не се посочва. Те се определят 
по реда на чл. 14, ал. 5, т. 2. Съвкупната 
номинална стойност на една несъстезателна 
поръчка трябва да е най-малко 50 евро и да 
е кратна на 1 евро за ДЦК. Общият размер 
на несъстезателните поръчки, заявени от 
един първичен дилър, не може да превишава 
определеното количество съгласно чл. 11. В 
случай че условието не бъде спазено, поръч­
ките на съответния първичен дилър не се 
допускат до класацията на аукциона.
(6) В един аукцион всеки участник може 
да заявява до 30 състезателни поръчки, 
включително и поръчки от свое име, но 
за сметка на свои клиенти. Съвкупната 
номинална стойност на една състезателна 
поръчка трябва да е най-малко 1000 евро и 
да е кратна на 1 евро. 
(7) Получените поръчки по ал. 1 се съхра­
няват по начин, който осигурява запазването 
на тайната на направените предложения до 
провеждането на аукциона.
Чл. 13. (1) В деня на аукциона комисията 
по чл. 7, ал. 3 извършва проверка и не допус­
ка до участие в аукциона поръчки, които не 
отговарят на изискванията по тази наредба.
(2) Комисията по чл. 7, ал. 3 класира до­
пуснатите до участие в аукциона състезателни 
поръчки в низходящ ред според предложе­
ната от участниците цена или във възходящ 
ред според предложената от участниците 
доходност в рамките на максималното ко­
личество ДЦК, които един участник може 
да придобие съгласно чл. 11. При поръчки с 
една и съща цена, приета за минимална от 
Министерството на финансите, или с една и 
съща доходност, която е приета за максимална 
от Министерството на финансите, разпре­
делението се извършва на пропорционален 
принцип чрез коефициент, формиран като 
съотношение между оставащото за разпреде­
ление количество и сумата на тези поръчки 
до достигане на предложеното за състеза­
телни поръчки количество ДЦК съгласно 
чл. 11. При изчисляването на коефициента 
сумата от одобрените състезателни поръчки 
и тези, участващи при разпределението на 
пропорционален принцип, не може да пре­
вишава максималното количество, което 
един участник може да придобие съгласно 
чл. 11. Когато общият размер на направените 
от първичните дилъри състезателни поръчки 
е по-малък от определеното количество съг­
ласно чл. 11, остатъкът се използва за раз­
пределение между несъстезателните поръчки.
(3) Когато общият размер на направените 
от първичните дилъри несъстезателни поръч­
ки е по-голям от определеното количество 
ДЦК съгласно чл. 11, разпределението за 
всички постъпили поръчки се извършва на 
пропорционален принцип до достигане на 
определения по реда на чл. 11 лимит. Когато 
общият размер на направените от първичните 
дилъри несъстезателни поръчки е по-малък 
от определеното количество съгласно чл. 11, 
остатъкът се използва за разпределение между 
състезателните поръчки.
(4) При одобряване на поръчките на 
пропорционален принцип се извършва за­
кръгление, така че номиналната стойност на 
одобрените поръчки да е кратна на 1 евро. В 
случаите, когато при закръгление се появи 
остатъчна сума, тя се разпределя по следния 
начин: когато емисията остава неизпълнена, 
остатъчната сума се прибавя към първата 
класирана по време поръчка, но не повече 
от определеното количество за един участник 
(при достигане на лимита сумата се прибавя 
последователно към следващите класирани по 
време поръчки); в случаите на преизпълнение 
на емисията остатъчната сума, явяваща се в 
повече, се приспада от последната класирана 
по време поръчка.
(5) Министърът на финансите може да не 
допусне до класиране в аукцион определен 
участник със състезателни поръчки или оп­
ределени състезателни поръчки, както и да 
отхвърля всички, респективно да одобрява 
определени поръчки. Класираните поръчки 
се одобряват от министъра на финансите или